SET พรุ่งนี้อ่อนตัวต่อเนื่อง แนวรับ 1,275 จุด
บล.โกลเบล็ก มองว่าตลาดฯพรุ่งนี้ (3 ก.พ.) มีโอกาสอ่อนตัวลงต่อ แต่ตงไม่แรงไปกว่าวันนี้ เนื่องจากได้รับ Sentiment ลบรอบด้านไปมากแล้ว พร้อมให้แนวรับ 1,275 จุด ส่วนแนวต้าน 1,290-1,295 จุด
2 ก.พ. 2559

นายชัยยศ จิวางกูร ผู้อำนวยการฝ่ายวิเคราะห์การลงทุน บล.โกลเบล็ก เปิดเผยถึงตลาดหุ้นไทยวันนี้ (2 ก.พ.) ปรับตัวลงในทิศทางเดียวกับตลาดต่างประเทศ โดยตลาดหุ้นเอเชียติดลบ เช่นเดียวกับตลาดยุโรปเปิดช่วงบ่ายนี้ติดลบราว 1% ตอบรับตัวเลขเศรษฐกิจของสหรัฐฯออกมาไม่ดี โดยตัวเลข PMI ยังหดตัว และราคาน้ำมันดิบปรับลงอีกกดดันหุ้นกลุ่มพลังงานในวันนี้ค่อนข้างมาก
นอกจากนี้ ทางกลุ่มแบงก์ ยังเจอข่าวลบจากที่ผู้ประกอบการ “ทีวีดิจิตอล” หลายรายมีแนวโน้มจะคืนช่องให้กับภาครัฐ ทำให้เกิดความเสี่ยงที่แบงก์จะต้องรับผิดชอบไปด้วย ในฐานะผู้ออกหลักทรัพย์ค้ำประกั แต่ยังต้องรอความชัดเจนว่าจะเป็นผู้ประกอบการรายใดบ้างนอกเหนือจาก บริษัท ไทยทีวี จำกัด
แนวโน้มการลงทุนในวันพรุ่งนี้ (3 ก.พ.) มองว่าตลาดฯมีโอกาสอ่อนตัวลงต่อ แต่ตงไม่แรงไปกว่าวันนี้ เนื่องจากได้รับ Sentiment ลบรอบด้านไปมากแล้ว พร้อมให้แนวรับ 1,275 จุด ส่วนแนวต้าน 1,290-1,295 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
ADVANC ปิดที่ 168.50 บาท ลดลง 1.00 บาท
CPALL ปิดที่ 42.00 บาท เพิ่มขึ้น 1.75 บาท
DTAC ปิดที่ 35.50 บาท เพิ่มขึ้น 3.00 บาท
SCC ปิดที่ 410.00 บาท ลดลง 16.00 บาท
PTT ปิดที่ 232.00 บาท ลดลง 8.00 บาท
 
ที่มา: สำนักข่าวอินโฟเควสท์